84 



meget almindelig der paa Egnen; jeg konstaterede saaledes paa 

 en Formiddagskøretur fra Hotellet til Hvide Sande — en Vej- 

 længde af omtrent 16 km — ca. 30 Individer; disse var lette 

 at faa Øje paa selv paa lang Afstand, da de i Mangel af Træer 

 havde valgt Telefontraadene til Hvile- og Udkigspladser. Jeg 

 antager, at Gøgen her, som saa mange Steder i Jylland, bruger 

 Engpiber (Anthus pratensis) og Gul Vipstjert (Motacilla flava) 

 som Plejeforældre; af disse findes her utroligt mange Par langs 

 de dybe Grøfter og de store Engdrag. Nogle Vogterdrenge, hvem 

 jeg spurgte, om de aldrig havde fundet et Gøgeæg, naar de 

 flyttede Kreaturerne, svarede, at de enkelte Gange havde fundet 

 »Kukmandens Lægæg« i den Gule Vipstjerts, men oftest i Lærkens 

 Rede i »æ Bjerg«. Selv har jeg aldrig fundet Gøgens Æg der 

 paa Egnen, omend jeg har undersøgt en Mængde Reder. Meget 

 hyppigt flyver Gøgen i Klitterne og vælger til Hvileplads de 

 højeste Klitter eller Pæle, som hist og her findes i Klitrækkerne. 

 Jeg har ofte set Gøgen forfulgt af Smaafugle som Engpiber, Gul 

 Vipstjert og enkelte Gange af Sanglærken, men tilsyneladende 

 paa en venskabelig Maade; dette, gaar man jo ud fra, beviser, 

 at Gøgen har villet lægge sit Æg i nævnte Fugles Reder og der- 

 for bliver forfulgt. 



Gulbug (Hy polais icterina) har alle de Aar, jeg har været 

 paa Vestkysten, optraadt som en meget almindelig Ynglefugl, 

 hvorfor den maa antages at være særlig haardfør. Man ser og 

 hører den omtrent ved hver Station, man passerer, naar der blot 

 findes lidt Trævegetation, den kan anbringe sin Rede i; ligeledes 

 ved Gaarde, hvor der findes lidt Have. 



Sivsanger (Acrocephahis phragmitis) er ligeledes ret almin- 

 delig som ynglende i Mosedragene. Forstuesvale (Hirundo 

 rustica), Stær (Sturmis vulgaris) og Skovspurv (Passer mon- 

 tanus) træffes ligeledes ynglende ved de fleste Gaarde og Huse. 

 I Klitterne og paa Markerne yngler uhyre Mængder af Lærken 

 (Alauda arvensis); det var ejendommeligt oppe i Klitterne at se, 

 hvorledes den altid forstod at finde fast Bund som Plads for 

 Reden; denne var oftest anbragt op ad en Marehalmtot, saaledes 

 at Sandet ikke saa let kunde fyge sammen over den. Irisk 

 (Cannabina linota) er ligeledes ret almindelig; jeg fandt flere 

 Reder med 5 a 6 Æg i Smaagranerne i de spredte smaa 

 Plantager. 



Ved Fjorden har jeg ofte set Rør høgen (Circus æruginosus) 



